b'\n_START_ARTICLE_\nMalm\xc3\xb6 FF\n_START_PARAGRAPH_\nMalm\xc3\xb6 Fotbollf\xc3\xb6rening, Malm\xc3\xb6 FF ali preprosto Malm\xc3\xb6 je \xc5\xa1vedski nogometni klub iz mesta Malm\xc3\xb6. Klub je bil ustanovljen 24. februarja 1910 in trenutno igra v Allsvenskan, 1. \xc5\xa1vedski nogometni ligi. Malm\xc3\xb6 je bil 16-krat \xc5\xa1vedski prvak in finalist Pokala prvakov leta 1979, kjer pa je sicer izgubil proti Nottingham Forestu. Do sedaj je kot edinemu \xc5\xa1vedskemu klubu to uspelo. Dvakrat pa se mu je uspelo prebiti tudi v Ligo prvakov in sicer v sezonah 2014/15 in 2015/16, kjer pa je v svoji skupini obakrat kon\xc4\x8dal kot zadnji z istim izkupi\xc4\x8dkom (1 zmaga, 5 porazov)._NEWLINE_Doma\xc4\x8di stadion Malm\xc3\xb6ja je Swedbank Stadion, kateri sprejme 24.000 gledalcev. Barvi dresov pa sta modra in bela. Prav zaradi modre barve pa imajo nogometa\xc5\xa1i Malm\xc3\xb6ja vzdevek Di bl\xc3\xa5e (modri), oziroma Himmelsbl\xc3\xa5tt (nebesno modri)._NEWLINE_Z G\xc3\xb6teborgom in AIK-om tvori veliko trojko \xc5\xa1vedskega klubskega nogometa. Skupno so ti trije klubi osvojili 42 naslovov prvakov.\n_START_SECTION_\nRivalstvo\n_START_PARAGRAPH_\nRivali Malm\xc3\xb6ja so omenjeni G\xc3\xb6teborg, Helsingborgs IF in IFK Malm\xc3\xb6'